CELEX: 22021D1514
Language: mt
Date: 2018-12-05 00:00:00
Title: Deċiżjoni tal-Kumitat Konġunt taż-ŻEE Nru 249/2018 tal-5 ta’ Diċembru 2018 li temenda l-Anness IX (Servizzi Finanzjarji) tal-Ftehim dwar iż-ŻEE [2021/1514]

23.9.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 337/42
               
            
         DEĊIŻJONI TAL-KUMITAT KONĠUNT TAŻ-ŻEE Nru 249/2018
         tal-5 ta’ Diċembru 2018
         li temenda l-Anness IX (Servizzi Finanzjarji) tal-Ftehim dwar iż-ŻEE [2021/1514]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva (UE) 2015/849 tal-Parlament Ewropew u tal-Kunsill tal-20 ta' Mejju 2015 dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu, li temenda r-Regolament (UE) Nru 648/2012 tal-Parlament Ewropew u tal-Kunsill, u li tħassar id-Direttiva 2005/60/KE tal-Parlament Ewropew u tal-Kunsill u d-Direttiva tal-Kummissjoni 2006/70/KE (1) għandha tiġi inkorporata fil-Ftehim dwar iż-ŻEE.
                  
               
                     (2)
                  
                  
                     Ir-Regolament Delegat tal-Kummissjoni (UE) 2016/1675 tal-14 ta' Lulju 2016 li jissupplimenta d-Direttiva (UE) 2015/849 tal-Parlament Ewropew u tal-Kunsill billi jidentifika pajjiżi terzi b'riskju kbir b'nuqqasijiet strateġiċi (2) għandu jiġi inkorporat fil-Ftehim dwar iż-ŻEE.
                  
               
                     (3)
                  
                  
                     Id-Direttiva (UE) 2015/849 tħassar id-Direttiva 2005/60/KE tal-Parlament Ewropew u tal-Kunsill (3) u d-Direttiva tal-Kummissjoni 2006/70/KE (4), li huma inkorporati fil-Ftehim dwar iż-ŻEE u li konsegwentement għandhom jitħassru skont il-Ftehim dwar iż-ŻEE.
                  
               
                     (4)
                  
                  
                     Għalhekk, jenħtieġ li l-Anness IX tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness IX tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        It-test tal-punt 23b (id-Direttiva 2005/60/KE tal-Parlament Ewropew u tal-Kunsill) jinbidel b'dan li ġej:
                        “32015 L 0849: Id-Direttiva (UE) 2015/849 tal-Parlament Ewropew u tal-Kunsill tal-20 ta’ Mejju 2015 dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu, li temenda r-Regolament (UE) Nru 648/2012 tal-Parlament Ewropew u tal-Kunsill, u li tħassar id-Direttiva 2005/60/KE tal-Parlament Ewropew u tal-Kunsill u d-Direttiva tal-Kummissjoni 2006/70/KE (ĠU L 141, 5.6.2015, p. 73).
                        Id-dispożizzjonijiet tad-Direttiva għandhom, għall-finijiet ta' dan il-Ftehim, jinqraw bl-adattament li ġej:
                        
                                    (a)
                                 
                                 
                                    Il-punt (d) tal-Artikolu 3(4) għandu jinbidel b'dan li ġej:
                                    ‘frodi li jaffettwa l-interessi finanzjarji tal-Unjoni, fejn tkun mill-inqas serja, kif definit hawn taħt:
                                    
                                                (i)
                                             
                                             
                                                fir-rigward tan-nefqa, kull att jew omissjoni intenzjonali li għandhom x'jaqsmu ma':
                                                
                                                            —
                                                         
                                                         
                                                            l-użu jew il-preżentazzjoni ta' dikjarazzjonijiet jew dokumenti foloz, mhux korretti jew mhux kompluti, li jkollhom bħala effett l-approprjazzjoni jew iż-żamma bla dritt ta' fondi mill-baġit ġenerali tal-Unjoni Ewropea jew mill-baġits amministrati minn, jew f'isem, l-Unjoni Ewropea,
                                                         
                                                      
                                                            —
                                                         
                                                         
                                                            in-nuqqas ta' żvelar ta' informazzjoni bi ksur ta' obbligu speċifiku, bl-istess effett,
                                                         
                                                      
                                                            —
                                                         
                                                         
                                                            l-użu ħażin ta' fondi bħal dawn għal skopijiet oħra għajr dawk li għalihom ġew mogħtija oriġinarjament;
                                                         
                                                      
                                          
                                                (ii)
                                             
                                             
                                                fir-rigward ta' dħul kif imfisser fid-Deċiżjoni tal-Kunsill tad-29 ta' Settembru 2000 dwar is-sistema tar-riżorsi proprji tal-Komunitajiet Ewropej (5) kull att jew omissjoni maħsuba li għandhom x'jaqsmu ma':
                                                
                                                            —
                                                         
                                                         
                                                            l-użu jew il-preżentazzjoni ta' dikjarazzjonijiet jew dokumenti foloz, mhux korretti jew mhux kompluti, li jkollhom bħala effett it-tnaqqis illegali tar-riżorsi tal-baġit ġenerali tal-Unjoni Ewropej jew ta' baġits amministrati minn, jew f'isem, l-Unjoni Ewropea,
                                                         
                                                      
                                                            —
                                                         
                                                         
                                                            in-nuqqas ta' żvelar ta' informazzjoni bi ksur ta' obbligu speċifiku, bl-istess effett,
                                                         
                                                      
                                                            —
                                                         
                                                         
                                                            l-użu ħażin ta' xi benefiċċju miksub legalment, bl-istess effett.
                                                         
                                                      
                                          Frodi serju għandu jitqies bħala frodi li jinvolvi ammont minimu li ma jkunx stipulat bħala li jaqbeż il-EUR 50 000.’”
                                 
                              
                  
                        2.
                     
                     
                        Jitħassar it-test tal-punt 23ba (id-Direttiva tal-Kummissjoni 2006/70/KE).
                     
                  
                        3.
                     
                     
                        Il-punt li ġej jiddaħħal wara l-punt 23ba (id-Direttiva tal-Kummissjoni 2006/70/KE):
                        
                                    “23bb.
                                 
                                 
                                    
                                       32016 R 1675: Ir-Regolament Delegat tal-Kummissjoni (UE) 2016/1675 tal-14 ta' Lulju 2016 li jissupplimenta d-Direttiva (UE) 2015/849 tal-Parlament Ewropew u tal-Kunsill billi jidentifika pajjiżi terzi b'riskju kbir b'nuqqasijiet strateġiċi (ĠU L 254, 20.9.2016, p. 1).”
                                 
                              
                  
                        4.
                     
                     
                        L-inċiż li ġej jiżdied mal-punt 31bc (ir-Regolament (UE) Nru 648/2012 tal-Parlament Ewropew u tal-Kunsill):
                        
                                    “-
                                 
                                 
                                    
                                       32015 L 0849: Id-Direttiva (UE) 2015/849 tal-Parlament Ewropew u tal-Kunsill tal-20 ta’ Mejju 2015 (ĠU L 141, 5.6.2015, p. 73).’
                                 
                              
                  
         
            Artikolu 2
            It-testi tad-Direttiva (UE) 2015/849 u tar-Regolament Delegat (UE) 2016/1675 bil-lingwa Iżlandiża u b'dik Norveġiża, li se jiġu ppubblikati fis-Suppliment dwar iż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fis-6 ta’ Diċembru 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, il-5 ta’ Diċembru 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
            
               
                  Is-Segretarji
               
               
                  Tal-Kumitat Konġunt taż-ŻEE
               
               Hege M. HOFF
               Mikołaj KARŁOWSKI
            
         
         
            (1)  ĠU L 141, 5.6.2015, p. 73.
         
            (2)  ĠU L 254, 20.9.2016, p. 1.
         
            (3)  ĠU L 309, 25.11.2005, p. 15.
         
            (4)  ĠU L 214, 4.8.2006, p. 29.
         
            (5)  ĠU L 253, 7.10.2000, p. 42.
         
            (*)  Hemm indikati rekwiżiti kostituzzjonali.
      
      
         
            Dikjarazzjoni mill-Istati tal-EFTA
            għad-Deċiżjoni Nru 249/ 2018 li tinkorpora d-Direttiva (UE) 2015/849 fil-Ftehim dwar iż-ŻEE
            Id-Direttiva (UE) 2015/849 fiha dispożizzjonijiet b’referenzi għal atti adottati skont it-Titolu V TFUE. Ta’ min ifakkar li l-inkorporazzjoni ta’ atti b’dispożizzjonijiet bħal dawn fil-Ftehim dwar iż-ZEE hi mingħajr preġudizzju għall-fehim li l-leġiżlazzjoni tal-UE adottata skont it-Titolu V TFUE taqa’ barra mill-kamp ta’ applikazzjoni tal-Ftehim dwar iż-ŻEE.
         
      
      
         
            Dikjarazzjoni Konġunta mill-Partijiet Kontraenti
            għad-Deċiżjoni Nru 249/ 2018 li tinkorpora d-Direttiva (UE) 2015/849 fil-Ftehim dwar iż-ŻEE
            Il-Partijiet Kontraenti qablu li jinkludu l-frodi serju li jaffettwa l-interessi finanzjarji tal-Unjoni Ewropea fil-lista ta’ reati predikati għall-ħasil tal-flus. Għal raġunijiet prattiċi, ir-Raba’ Direttiva dwar il-Ħasil tal-Flus (id-Direttiva (UE) 2015/849) ġiet inkorporata mingħajr ftehim reċiproku biex tipproteġi wkoll l-interessi finanzjarji tal-Istati tal-EFTA li huma membri taż-ŻEE. Madankollu, il-prinċipji ta’ reċiproċità u l-omoġeneità kif stabbiliti fil-Ftehim dwar iż-ŻEE, b’mod partikolari fil-Premessa 4 tiegħu u l-Artikolu 1, jibqgħu applikabbli bis-sħiħ ukoll għall-protezzjoni reċiproka kontra attività kriminali li taffettwa l-interessi finanzjarji tal-Partijiet Kontraenti fis-sens tad-Deċiżjoni Nru 249/2018 tal-5 ta’ Diċembru 2018.